राजपाका कार्यकर्ताहरूले वीरगन्जको घण्टाघर चोकमा राजपाका महिला नेतृहरूले फोरम नेपालका अध्यक्ष उपेन्द्र यादवको पुतला दहन गरेका थिए। संविधान संशोधनको कुरामा एकमत भएर पछि धोखा दिँदै पहिलो चरणमा सहभागी भएको र दोस्रो चरणमा पनि संविधान संशोधनबिनै सहभागी हुने जनाएर मधेसको मुद्दा कमजोर पार्न खोजेको भन्दै अध्यक्ष यादवको पुतला दहन गरिएको उनीहरूको आरोप छ। यसरी नै उनीहरूले वीरगन्जको आदर्शनगर चोकमा हालै खुलेको संघीय समाजवादी फोरमको पार्टी कार्यालयमा समेत आक्रमण गरी क्षति पुर्याएका छन्।
